cyanic-selkie/wikianc huggingface dataset:
ยานพาหนะสีเขียว
การใช้ยาพาหนะสีเขียว เป็นยาพาหนะที่จะช่วยลดผลกระทบที่เกิดจากมลพิษและแก๊สเรือนกระจกได้ นอกจากนี้ยังช่วยลดการใช้พลังงานเชื้อเพลิง และสำหรับประเทศไทยที่ยังต้องนำเข้าเชื้อเพลิงที่ใช้กับรถยนต์เป็นส่วนใหญ่ จะทำให้ลดการพึ่งพาน้ำมันดิบและน้ำมันสำเร็จรูปจากต่างประเทศน้อยลง ส่งผลดีต่อความมั่นคงด้านพลังงานและต่อเศรษฐกิจโดยรวมของประเทศ
โรงพยาบาลบางโพ
โรงพยาบาลบางโพ เป็นโรงพยาบาลเอกชนประเภทรับผู้ป่วยไว้ค้างคืน ขนาด 100 เตียง ตั้งอยู่เลขที่ 95 ถนนประชาราษฎร์ สาย 2 แขวงบางซื่อ เขตบางซื่อ กรุงเทพมหานคร อาคารภายในโรงพยาบาลประกอบด้วย 3 อาคาร แบ่งเป็นอาคารอุบัติเหตุ-ฉุกเฉิน และหอผู้ป่วย อาคารศูนย์การแพทย์ บนพื้นที่กว่า 5 ไร่ ปัจจุบันมีนายแพทย์เกตุ สายเพ็ชร์ เป็นประธานคณะกรรมการบริหารและผู้อำนวยการ และผู้ช่วยศาสตราจารย์สมจิตต์ สายเพ็ชร์ เป็นผู้อำนวยการบริหาร จากข้อมูลเมื่อ พ.ศ. 2564 มีจำนวนผู้ป่วยนอกใหม่ 12,717 คน และจำนวนผู้ป่วยใน 3,171 คน
ประวัติ
เดิมที่ดินที่ตั้งของโรงพยาบาลบางโพ เป็นธุรกิจโรงน้ำแข็งของครอบครัวบนเนื้อที่ไร่กว่า ชื่อว่า โรงน้ำแข็งบางโพ ต่อมาได้เปลี่ยนมาเป็นโรงพยาบาล เปิดดำเนินการเมื่อวันที่ 2 มีนาคม พ.ศ. 2533 ได้รับรองมาตรฐานกระบวนการคุณภาพ จากสถาบันรับรองคุณภาพสถานพยาบาลเมื่อวันที่ 10 มีนาคม พ.ศ. 2558 ต่อมากรุงเทพดุสิตเวชการได้เปิดศูนย์หัวใจที่โรงพยาบาลบางโพเมื่อ พ.ศ. 2556
เมื่อ พ.ศ. 2559 โรงพยาบาลวิภาวดีได้ลงทุนในหุ้นสามัญของบริษัทโรงพยาบาลบางโพ จำกัด จำนวน 1 ล้านหุ้น
โครงสร้างผู้ถือหุ้น
ข้อมูลเมื่อ พ.ศ. 2559
วรรษมน วัฒโรดม
วรรษมน วัฒโรดม (มี๋) เกิดเมื่อวันที่ 23 ธันวาคม 2504 มีบิดาชื่อ สุนทร มารดาชื่อ วรรณี  มีพี่น้อง 5 คน โดยเธอเป็นคนที่สอง สำเร็จการศึกษาจากโรงเรียนสตรีวิทยา ในแผนกศิลป์-ภาษาและปริญญาตรีจากคณะวิทยาศาสตร์และเทคโนโลยี สาขาวิชาวิทยาการคอมพิวเตอร์ จากมหาวิทยาลัยอัสสัมชัญ (เอแบค)
ประวัติ
เริ่มเข้าวงการด้วยการเดินแบบและโฆษณาทางทีวี อีกทั้งยังเคยประกวดร้องเพลงที่โรงแรมรามา การ์เด้นจนได้รับการชักชวนจาก เรวัติ พุทธินันท์ (เต๋อ) ให้มารับบทนำคู่กับ อำพล ลำพูน นักร้องนำจากวงไมโคร ในภาพยนตร์เรื่องแรก วัยระเริง กำกับโดย เปี๊ยก โปสเตอร์ ในปี 2527 ซึ่งประสบความสำเร็จและมีชื่อเสียง และได้แสดงคู่กันอีกเรื่องคือเรื่อง น้ำพุ มีผลงานทางภาพยนตร์ต่อมาในเรื่อง ปัญญาชนก้นครัว, คู่วุ่นวัยหวาน, รัตนาวดี, ก้อโอเคนะ, สารวัตรเถื่อน, ลุ้นอลเวง และพลิกบทบาทเป็นนางร้ายในเรื่อง ไม่สิ้นไร้ไฟสวาท ซึ่งเรื่องนี้เธอได้รับรางวัลสุพรรณหงส์ทองคำ สาขานักแสดงสมทบยอดเยี่ยม  ทั้งยังได้แสดงละครโด่งดังในเรื่อง วัยซน ของค่ายกันตนา ทางช่อง 7 อีกทั้งออกผลงานเพลงเป็นอัลบั้มเดี่ยวออกมา 1 ชุดในปี พ.ศ. 2531 ในชื่อ "มี๋เองแหละ" ภายหลังเธอได้รับบทโดดเด่นในละครญี่ปุ่นที่ใช้บ้านของเธอเป็นสถานที่ถ่ายทำอีกด้วย นอกจากนั้นเธอได้รับงานพิธีกรในรายการต่างๆ รวมทั้งเคยเป็นผู้ประกาศข่าวทางช่อง 7 ต่อมาได้ทำงานอยู่เบื้องหลังรายการและคอนเสิร์ต และเคยเป็นนักจัดรายการวิทยุ ปัจจุบันเปิดธุรกิจสปาและนวดแผนไทยชื่อว่า "ราชาวดีสปา" ในเมืองโจฮันเนสเบอร์ก และเมืองเดอเบอร์น ประเทศแอฟริกาใต้ สถานภาพสมรสแล้วและมีบุตรชายคนเดียวคือ  วสุ วัฒโรดม (จูเนียร์)
ตำบลด่านสวี
ด่านสวี เป็น 1 ใน 11 ตำบลของอำเภอสวี จังหวัดชุมพร มีพื้นที่อยู่ในอุทยานแห่งชาติหมู่เกาะชุมพร โดยมีเกาะในพื้นที่ตำบลมากถึง 12 เกาะ เช่น เกาะมัดหวายน้อย เกาะมัดหวายใหญ่ เกาะยูง เกาะแมว ฯลฯ
ที่ตั้งและอาณาเขต
ตำบลด่านสวี มีอาณาเขตติดต่อกับเขตการปกครองข้างเคียง ดังนี้
ประวัติ
ด่านสวี เป็นตำบลที่ตั้งอยู่ริมฝั่งตะวันออกส่วนหนึ่งของอ่าวไทย และอยู่ติดกับพื้นที่ราบภูเขาส่วนใหญ่ เมื่อหลายสิบปีมาแล้วตำบลนี้เคยเป็นที่ตั้งด่านศุลกากร โดยใช้สถานที่บ้านบ่อคา หมู่ที่ 3 ตำบลด่านสวี เป็นที่ตั้งของด่านศุลกากร มีตำนานเล่าว่า ด่านบ่อคามีบ่อน้ำศักดิ์สิทธิ์อยู่บ่อหนึ่ง นัยว่าน้ำในบ่อนี้คันมาก ราษฎรไม่สามารถใช้น้ำในบ่อนี้ได้เลย ชาวบ้านจึงเรียกบ้านแห่งนี้ว่า "บ้านบ่อคัน" พร้อมได้เกิดลายแทงข้างกับบ่อน้ำนี้มีข้อความซึ่งแปลได้ว่าหากผู้ใดแก้ลายแทงได้ จะได้ทรัพย์สมบัติมีค่าเป็นของโบราณกลับไป ลายแทงนี้ได้พูดกันในหมู่บ้านชาวบ่อคัน และได้ล่วงรู้ไปถึงเมืองเหนือ (ในสมัยกรุงศรีอยุธยา) จึงมีคนทราบข้อความในลายแทงนี้ คนผู้นั้นได้นำเด็กมาด้วย เมื่อมาถึงบริเวณบ่อน้ำซึ่งเรียกว่า "บ่อคัน" ก็ได้จุดธูปเทียนบูชาสิ่งศักดิ์สิทธิ์แห่งบ่อน้ำนี้ เมื่อทำพิธีเสร็จก็ให้เด็กมองดูลงไปในบ่อน้ำนั้น ชายผู้นั้นก็ใช้ดาบฟันคอเด็กขาดตกลงไปในบ่อคัน ทำให้น้ำในบ่อแห้งลงทันที ปรากฎว่าเมื่อน้ำแห้งก็มองเห็นทองคำมากมาย
ในตอนนี้ชาวบ้านจึงเรียกกันว่า "บ้านบั่นคอ" และเรียกกันอยู่ระยะหนึ่ง เนื่องจากชื่อบ้านบั่นคอเป็นชื่อที่น่ากลัวมาก จึงทำให้ชาวบ้านเปลี่ยนชื่อเรียกบ้านเสียใหม่ โดยเรียกว่า "บ้านบ่อคา" และได้เรียกชื่อนี้มาจนถึงปัจจุบัน และบ้านบ่อคาก็เป็นที่มาของด่านศุลกากรและเป็นที่ตั้งของตำบลมาก่อน ทางราชการจึงได้เรียกชื่อตำบลนี้ว่า "ด่านสวี" หมายถึง ตำบลซึ่งเป็นที่ตั้งของด่านศุลกากรของอำเภอสวี
การปกครองส่วนภูมิภาค
ตำบลด่านสวีแบ่งพื้นที่การปกครองออกเป็น 11 หมู่บ้าน ได้แก่
การปกครองส่วนท้องถิ่น
ท้องที่ตำบลด่านสวี มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลด่านสวี ครอบคลุมพื้นที่ตำบลด่านสวีทั้งหมด ซึ่งเป็นสภาตำบลด่านสวีที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลด่านสวีในวันที่ 30 มกราคม พ.ศ. 2539 จนถึงปัจจุบัน
ประชากร
พื้นที่ตำบลด่านสวีประกอบด้วยหมู่บ้านทั้งสิ้นจำนวน 11 หมู่บ้าน มีจำนวนประชากร 5,040 คน แบ่งเป็นชาย 2,437 คน หญิง 2,603 คน (เดือนธันวาคม 2565) เป็นตำบลที่มีจำนวนประชากรเป็นลำดับ 8 ในอำเภอสวี
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
รายชื่อเกาะในตำบลด่านสวี
ตำบลด่านสวีมีพื้นที่ทางเกาะประมาณ 0.975 ตารางกิโลเมตร เป็นตำบลที่มีจำนวนเกาะมากเป็นอันดับที่ 2 รองจากตำบลหาดทรายรี ของอำเภอเมืองชุมพร เกาะทั้งหมดอยู่ในความดูแลของอุทยานแห่งชาติหมู่เกาะชุมพร ทุกเกาะมีพื้นที่รวม 0.975 ตารางกิโลเมตร
ป็อง
ป็อง (Pong) เป็นหนึ่งในวิดีโอเกมที่เป็นเกมตู้ยุคแรกที่สุด ป็องเป็นเกมกีฬาเทนนิสที่นำเสนอกราฟิกสองมิติแบบง่าย มีลักษณะเป็นเกมเทนนิสซึ่งมีลักษณะเป็นกราฟิกสองมิติอย่างง่ายขณะที่เกมตู้เกมอื่นเช่น คอมพิวเตอร์สเปซ ออกมาก่อน ป็องเป็นเกมแรกที่ได้รับความนิยมจากกระแสหลัก แต่เดิมเกมผลิตโดยบริษัทอาตาริ (Atari) ออกจำหน่ายใน ค.ศ. 1972 อัลลัน อัลคอร์น สร้างเกมป็องเป็นเครื่องออกกำลังกายหลังจากได้รับมอบหมายโดยผู้ร่วมก่อตั้งอาตาริ โนแลน บุชเนลล์ บุชเนลล์ยึดแนวคิดจากเกมปิงปองอิเล็กทรอนิกส์ที่รวมอยู่ในเครื่องแม็กนาวอกซ์โอดีสซี ซึ่งต่อมากลายเป็นคดีความขัดแย้งกับอาตาริ เมื่อรู้สึกประหลาดใจกับคุณภาพงานของอัลคอร์น บุชเนลล์และผู้ร่วมก่อตั้งอาตาริ เท็ด แด็บนีย์ ตัดสินใจผลิตเกมนี้ขึ้นมา
ป็องประสบความสำเร็จอย่างรวดเร็วและเป็นเกมตู้เกมแรกที่ประสบความสำเร็จเชิงพาณิชย์ และช่วยสร้างอุตสาหกรรมวิดีโอเกม ร่วมกับคอนโซลเครื่องแรก แม็กนาวอกซ์โอดีสซี ไม่นานหลังออกจำหน่าย บริษัทจำนวนมากเริ่มผลิตเกมที่เลียนแบบรูปแบบการเล่นของเกมป็อง และในที่สุดก็ออกเกมรูปแบบใหม่มากมาย ด้วยเหตุนี้ อาตาริกระตุ้นให้พนักงานผลิตเกมที่ทันสมัยมากขึ้น บริษัทออกเกมภาคต่อมากมายโดยต่อยอดรูปแบบการเล่นเดิมให้มีลูกเล่นเพิ่มขึ้น จนกระทั่งในช่วงคริสต์มาสของ ค.ศ. 1975 อาตาริออกเกมป็องรุ่นเล่นที่บ้าน จำหน่ายเฉพาะร้านเซียส์ (Sears) เท่านั้น เกมประสบความสำเร็จและนำไปสู่การเลียนแบบมากมาย เกมถูกนำมาทำใหม่ในแพลตฟอร์มทั้งแบบตามบ้านและแบบพกพา ป็องถูกนำไปกล่าวถึงและล้อเลียนในรายการโทรทัศน์และวิดีโอเกมต่าง ๆ และเป็นส่วนหนึ่งของวิดีโอเกมหลายเกมและตามนิทรรศการต่าง ๆ
วิธีเล่น
ป็องเป็นเกมกีฬาสองมิติที่จำลองเทเบิลเทนนิส ผู้เล่นควบคุมไม้ตีในเกมด้วยการเคลื่อนในแนวตั้งด้านซ้ายหรือขวาของหน้าจอ ผู้เล่นสามารถแข่งกับผู้เล่นอีกคนที่ควบคุมไม้ตีที่สองด้านตรงข้าม ผู้เล่นใช้ไม้ตีไว้ตีบอลกลับไปมา เป้าหมายของเกมนี้คือทำคะแนนถึง 11 คะแนนก่อนที่ฝ่ายตรงข้ามจะทำได้ โดยจะได้คะแนนก็ต่อเมื่อฝ่ายใดฝ่ายหนึ่งไม่สามารถตีบอลกลับมาได้
รายชื่อวัดในจังหวัดสมุทรสงคราม
รายชื่อวัดในจังหวัดสมุทรสงคราม
ปลากะพงขาว
ปลากะพงขาว เป็นปลาทะเลชนิดหนึ่งที่สามารถปรับตัวให้อยู่ในน้ำจืดหรือน้ำกร่อยได้  อยู่ในวงศ์ปลากะพงขาว (Latidae) มีรูปร่างลำตัวหนาและด้านข้างแบน หัวโต จะงอยปากค่อนข้างยาวและแหลม นัยน์ตาโต ปากกว้างยืดหดได้ มุมปากอยู่เลยไปทางหลังนัยน์ตา ฟันเป็นฟันเขี้ยวอยู่บนขากรรไกรบนและล่าง ขอบกระดูกแก้มเป็นหนามแหลม ขอบกระดูกกระพุ้งเหงือกแข็งและคม คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ  ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน พื้นลำตัวสีขาวเงินปนน้ำตาล แนวสันท้องสีขาวเงิน มีขนาดความยาวประมาณ 20-40 เซนติเมตร พบใหญ่สุดถึง 2 เมตร หนักได้ถึง 60 กิโลกรัม โดยปลาที่พบในทะเลจะมีขนาดใหญ่กว่าปลาที่พบในน้ำจืด
พบกระจายทั่วไปในชายฝั่งทะเลของทวีปเอเชียไปจนถึงตอนเหนือของออสเตรเลีย โดยเป็นปลาที่อพยพไปมาระหว่างทะเลกับน้ำจืด โดยพ่อแม่ปลาจะว่ายจากชายฝั่งเข้ามาวางไข่ในป่าชายเลนหรือปากแม่น้ำ จนกระทั่งลูกปลาฟักและเติบโตแข็งแรงดีแล้ว จึงจะว่ายกลับสู่ทะเล บางครั้งพบอยู่ไกลจากทะเลนับเป็นร้อย ๆ กิโลเมตร เช่นที่ แม่น้ำโขง ก็มี เป็นปลากินเนื้อ อาหารได้แก่ สัตว์น้ำ, ปลา, กุ้ง ที่มีขนาดเล็กกว่า
ปลากะพงขาวยังมีชื่อเรียกอีกชื่อหนึ่งว่า "ปลากะพงน้ำจืด" ขณะที่ชื่อท้องถิ่นในลุ่มแม่น้ำบางปะกงเรียก "ปลาโจ้โล้"
ศาลเจ้ากวนอู (คลองสาน)
ศาลเจ้ากวนอู (ตัวเต็ม: 武聖廟) เป็นศาลเจ้าเทพกวนอูของกลุ่มชาวจีนฮกเกี้ยน ต่อมาได้รับการเคารพและดูแลรักษาโดยกลุ่มชาวจีนแต้จิ๋วจวบจนมาจนถึงปัจจุบัน ศาลแห่งนี้ตั้งอยู่ในซอยสมเด็จเจ้าพระยา 3 แขวงสมเด็จเจ้าพระยา เขตคลองสาน กรุงเทพมหานคร เป็นศาลเจ้าที่เก่าแก่ที่สุดในกรุงเทพมหานครที่ก่อสร้างขึ้นในสมัยกรุงรัตนโกสินทร์ มีประวัติจารึกขึ้นครั้งแรกในปี พ.ศ. 2331
ศาลเจ้ากวนอู มีทำเลที่ตั้งติดแหล่งน้ำจึงมีการวางผังหันสู่แม่น้ำออกสู่แม่น้ำเจ้าพระยา เช่นเดียวศาลเจ้าเกียนอันเกง ที่ตั้งอยู่ในบริเวณใกล้ ๆ กัน สำหรับผังบริเวณของศาลเจ้ามีลักษณะศาลเจ้าขนาดกลาง มีการวางผังแบบตัว I หรือ 工 (กง) คือมีลักษณะเป็นอาคาร 2 หลังที่วางขนานกัน ได้แก่ อาคารทางเข้าและอาคารประธาน โดยมีชานเชื่อมต่อบริเวณใจกลางศาลเจ้า บริเวณด้านข้างของชานเชื่อมทั้ง 2 ฝั่งเป็นบ่อน้ำในลานกลางแจ้งขนาดย่อม
ฟุตบอลโลก 2022 รอบคัดเลือก โซนอเมริกาใต้
การแข่งขันฟุตบอลโลก 2022 รอบคัดเลือก โซนอเมริกาใต้ เป็นการแข่งขันฟุตบอลในทวีปอเมริกาใต้เพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ โดยโซนอเมริกาใต้ได้รับโควต้าทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ
กระบวนการรอบคัดเลือกจะเริ่มต้นในวันที่ 8 ตุลาคม 2563. ผู้เล่นของอุรุกวัย ลุยส์ ซัวเรซ เป็นผู้ทำประตูแรกของรอบพบกันหมด. นี่เป็นสถิติหนึ่งมันเป็นครั้งที่สามที่ซัวเรวทำสกอร์ประตูเปิดหัวของฟุตบอลโลกรอบคัดเลือกของโซนอเมริกาใต้ (หลังจากที่ 2010 และ 2014), เช่นเดียวกันกับครั้งที่สี่ติดต่อกันที่ผู้เล่นอุรุกวัยทำเช่นนั้น (มาร์ติน กาเซเรส ทำสกอร์ประตูแรกของกระบวนการ 2018).
ตารางการแข่งขัน
แมตช์ในรอบคัดเลือกจะลงเล่นตามวันที่อยู่ภายใน ปฏิทินการแข่งขันนานาชาติฟีฟ่า. มีทั้งไหมด 18 แมตช์เดย์. แต่เดิมแปดแมตช์เดย์จะเป็นในปี 2020 และสิบแมตช์เดย์จะเป็นในปี 2021.
เมื่อวันที่ 12 มีนาคม พ.ศ. 2563, ฟีฟ่าได้ประกาศแต่ละนัดในแมตช์เดย์ที่ 1–2 เนื่องจากจะจัดขึ้นในเดือนมีนาคม 2563 ถูกเลื่อนการแข่งขันเนื่องจาก การระบาดทั่วของโควิด-19, กับวันแข่งขันใหม่ที่จะยืนยัน.
เมื่อวันที่ 25 มิถุนายน พ.ศ. 2563, ฟีฟ่าได้ประกาศออกมาว่า เพลย์ออฟกับทีมจากทวีปอื่น, ตามกำหนดการแข่งขันเดิมที่จะต้องลงเล่นในเดือนมีนาคม พ.ศ. 2565, ได้ย้ายไปเป็นเดือนมิถุนายน พ.ศ. 2565.
เมื่อวันที่ 10 กรกฎาคม พ.ศ. 2563, ฟีฟ่าได้ประกาศออกมาว่ารอบคัดเลือกโซนอเมริกาใต้ในเดือนกันยายน 2563 ได้ถูกเลื่อนการแข่งขันออกไป, กับรอบคัดเลือกที่จะเริ่มต้นในเดือนตุลาคม พ.ศ. 2563. คอนเมบอลยังขอร้องให้ฟีฟ่าเพื่อรวมการรับช่วงเวลาตลาดนานาชาติในเดือนมกราคม พ.ศ. 2565 เพื่อให้ผ่านรอบคัดเลือกในเดือนมีนาคม พ.ศ. 2565. ข้อเสนอดังกล่าวได้รับการอนุมัติจากฟีฟ่าในวันที่ 18 สิงหาคม พ.ศ. 2563.
† - ในขณะที่วันสุดท้ายยังไม่ประกาศออกมา, คอนเมบอล คาดว่าจะเล่นการแข่งขันที่เลื่อนออกไปในวันที่เพิ่มเติมในหน้าต่างการแข่งขันฟีฟ่าในเดือนกันยายน, ตุลาคม หรือ พฤศจิกายน
ทีมที่ผ่านเข้ารอบ
ทีมด้านล่างนี้จากคอนเมบอลได้เข้ารอบสำหรับรอบสุดท้าย.
ไอแพด 2
ไอแพด 2 (iPad 2) คือแท็บเล็ตคอมพิวเตอร์และเป็น เวอร์ชัน ต่อจากไอแพดที่ออกแบบและพัฒนาโดยบริษัทแอปเปิล โดยมีหน้าที่หลักในด้านมัลติมีเดียในด้าน ภาพยนตร์ เพลง เกม อีบุ๊ก และท่องเว็บไซต์ เช่นเดียวกับไอแพด ขนาดและน้ำหนักของไอแพด 2 มีขนาดเบากว่าแล็ปท็อป โดยมีน้ำหนักเพียง 600 กรัม และมีสีแค่ สีขาว และ สีดำ
ไอแพดมาพร้อมกับเทคโนโลยี Multi Touch สามารถเล่นวิดีโอ, ฟังเพลง, ดูรูปภาพและเล่นอินเทอร์เน็ตได้, เล่นเกมได้, ดูหนังออนไลน์ได้ สำหรับ Netflix ยังไม่สนับสนุน ประเทศไทย ยกเว้น สหรัฐอเมริกา, ดูทีวี ฟังวิทยุ ได้ ยกเว้น สัญญาน 3G Wi-Fi
กรันตูริสโม 2
กรันตูริสโม 2 (Gran Turismo 2; グランツーリスモ2) เป็นเกมจำลองการขับรถยนต์เสมือนจริง ออกแบบโดยคาซูโนริ ยามาอูจิ กรันตูริสโม 2 ได้รับการพัฒนาโดย โพลีโฟนีดิจิตัล และได้วางจำหน่ายในปี 1999 โดยโซนี่คอมพิวเตอร์เอ็นเตอร์เทนเมนต์ ได้รับการเปิดเผยต่อสาธารณะและการวิจารณ์ได้เป็นอย่างดี รวมยอดขายได้ 1.71 ล้านชุดในประเทศญี่ปุ่น 20,000 ชุดในเอเชียตะวันออกเฉียงใต้ 3.96 ล้านชุดในอเมริกาเหนือ และ 3.68 ล้านชุดในยุโรปรวมทั้งหมด  9.37 ล้านชุดของวันที่ 30 เมษายน ปี 2008  และในที่สุดกลายเป็นเกมที่ฮิตที่สุดของของโซนี่ ได้คะแนนเฉลี่ย 93% ของ Metacritic ที่ได้รวบรวม กรันตูริสโม 2 ยังเป็นครั้งแรกของเกมพีเอสวันที่ถูกเลียนแบบในการใช้งานบนเครื่องเล่นดรีมแคสต์ผ่านทาง Bleemcast
ระบบแมกคูน-ไรซ์ชาวเออร์
แมกคูน-ไรซ์ชาวเออร์ (McCune-Reischauer) เป็น 1 ใน 2 ระบบการทับศัพท์ภาษาเกาหลีด้วยอักษรโรมัน ที่นิยมใช้ในภาษาเกาหลี เริ่มพัฒนาใน พ.ศ. 2480 (ค.ศ. 1937) และได้รับการยอมรับในวงกว้างในและนอกประเทศเกาหลี โดยในประเทศเกาหลีใต้ได้มีการใช้ระบบที่ดัดแปลงจากระบบนี้จนถึง พ.ศ. 2545 ที่ได้เปลี่ยนมาใช้ระบบใหม่ ระบบกระทรวงวัฒนธรรมเกาหลี 2000 ในขณะที่ประเทศเกาหลีเหนือยังคงใช้งานอยู่จนถึงปัจจุบัน
ระบบนี้ได้รับการคิดค้นใน พ.ศ. 2482 โดยจอร์จ เอ็ม. แมกคูน และเอ็ดวิน โอ. ไรซ์ชาวเออร์  ระบบนี้ไม่ได้มุ่งที่จะปริวรรตอักษรฮันกึล แต่เน้นการถ่ายเสียงทางสัทศาสตร์เป็นหลักโดยมีข้อยกเว้นบางประการ
การถอดอักษร
นี่คือตารางระบบแมกคูน-ไรซ์ชาวเวอร์แบบง่าย
พยัญชนะ
ตามปกติแล้ว การตัดสินใจว่าอักษร ㄱ, ㄷ, ㅂ และ ㅈ จะใช้ g หรือ k, b หรือ p, d หรือ t และ j หรือ ch สามารถพิจารณาว่าเป็นเสียงหนักหรือเสียงเบา ถ้าเป็นเสียงหนักใช้ g, b, d หรือ j และถ้าเป็นเสียงเบาใช้ k, p, t หรือ ch ตามลำดับ การพิจารณาสำเนียงเช่นนี้จะสำคัญมากกว่าตารางที่ให้มา
ตัวอย่าง
ตัวอย่างง่าย:
ฟุตบอลทีมชาติบรูไน
ฟุตบอลทีมชาติบรูไน (Pasukan bola sepak kebangsaan Brunei; ทางฟีฟ่ายอมรับเป็น บรูไนดารุสซาลาม) เป็นทีมฟุตบอลประจำประเทศบรูไน ควบคุมโดยสมาคมฟุตบอลแห่งบรูไน ทีมก่อตั้งเมื่อปี พ.ศ. 2502 และเข้าร่วมฟีฟ่าในปี พ.ศ. 2539 และปัจจุบันเป็นส่วนหนึ่งของ เอเอฟซี ทีมชาติบรูไนยังไม่มีผลงานในระดับฟุตบอลโลก และระดับฟุตบอลเอเชีย แต่ในระดับอาเซียน ได้ร่วมเล่นในไทเกอร์คัพ 1 ครั้ง ในปี 2539
ฮินาเพีย
ก่อนเปิดตัว
ก่อนหน้านี้ มินกยอง, เยบิน, คยองวอน และอึนอู เปิดตัวในฐานะสมาชิกของวงเกิร์ลกรุ๊ป พริสทิน ภายใต้สังกัดเพลดิสเอนเตอร์เทนเมนต์ ในวันที่ 21 มีนาคม พ.ศ. 2560 ด้วยอีพี '''ไฮ! พริสทีน หลังจากการเปิดตัวอีพีที่ 2 ของพวกเขาในชื่อ Schxxl Out''' และกลุ่มย่อยชื่อ พริสทีน วี ซึ่งประกอบด้วย มินกยอง, เยบิน และอึนอู หลังจากที่หายไปนานก็ได้ยุบวงในวันที่ 24 พฤษภาคม พ.ศ. 2562 เมื่อวันที่ 21 ตุลาคม พ.ศ. 2562 สมาชิกคนดังกล่าวได้รับการประกาศว่าจะเปิดตัวใหม่ภายใต้สังกัด AlSeulBit Entertainment และหลังจากนั้นไม่นานก็ได้เปลี่ยนชื่อเป็น โอเอสอาร์เอนเตอร์เทนเมนต์ พร้อมกับสมาชิกเพิ่มเติมชื่อ บาดา ในวันที่ 24 ตุลาคม วงนี้ได้รับการเปิดเผยชื่อว่า ฮินาเพีย ซึ่งเป็นคำย่อของ "Hi New Amazing Utopia"
พ.ศ. 2563: ยุบวง
ในวันที่ 21 สิงหาคม พ.ศ. 2563 โอเอสอาร์เอนเตอร์เทนเมนต์ได้ประกาศว่า ฮินาเพีย ได้ยุบวงอย่างเป็นทางการแล้ว และสัญญาพิเศษของสมาชิกกับบริษัทก็สิ้นสุดลงเช่นกัน
ดริปปิน
ดริปปิน (드리핀, เขียนเป็น DRIPPIN) เป็นบอยกรุ๊ปสัญชาติเกาหลีใต้ที่ก่อตั้งโดยอุลลิมเอนเตอร์เทนเมนต์ในปี พ.ศ. 2563 วงนี้เปิดตัวในวันที่ 28 ตุลาคม พ.ศ. 2563 พร้อมกับอีพีเปิดตัวชื่อ Boyager
สมาชิก
ดัดแปลงมาจากเว็บไซต์อย่างเป็นทางการ:
เอลีโย ดี รูโป
เอลีโย ดี รูโป (Elio Di Rupo, ; เกิดวันที่ 18 กรกฎาคม พ.ศ. 2494) ในปัจจุบันดำรงตำแหน่งมุขนายกวอลโลเนีย เขาเคยดำรงตำแหน่งนายกรัฐมนตรีคนที่ 40 แห่งราชอาณาจักรเบลเยียม และหัวหน้าคณะรัฐมนตรีชุดที่ 68 ตั้งแต่วันที่ 6 ธันวาคม พ.ศ. 2554 จนถึง 11 ตุลาคม พ.ศ. 2557 เป็นนายกรัฐมนตรีคนแรกที่ใช้ภาษาฝรั่งเศสในรอบสามสิบปีหลังจากผู้ดำรงตำแหน่งคนสุดท้ายคือ เปาล์ ฟันเดิน บุยนันตส์ ซึ่งเข้ารับตำแหน่งเมื่อ พ.ศ. 2522 และยังเป็นนายกรัฐมนตรีจากพรรคสังคมนิยมคนแรกในรอบเกือบสี่สิบปีหลังจากแอดมง เลอบูร์ตง ซึ่งหมดวาระลงใน พ.ศ. 2517
เอลีโย ดี รูโป ยังเป็นนายกรัฐมนตรีคนแรกของเบลเยียมที่ไม่ได้สืบเชื้อสายจากชาววอลลูนหรือเฟลมิช โดยบิดาและมารดาของเขาเป็นผู้อพยพจากประเทศอิตาลี และยังเป็นนายกรัฐมนตรีเพียงคนเดียวที่แสดงออกว่าเป็นเกย์ในกลุ่มประเทศยุโรป
พรอดิวซ์โฟร์ตีเอต
พรอดิวซ์โฟร์ตีเอต (Produce 48) เป็นรายการเรียลลิตีค้นหากลุ่มศิลปินหญิงจากสถานีโทรทัศน์เอ็มเน็ต ประเทศเกาหลีใต้ โดยมีการคัดเลือกเด็กฝึกหัดจำนวน 96 คนที่มาจากทั้งประเทศเกาหลีใต้และญี่ปุ่น ผู้เข้าแข่งขันที่มีอันดับสูงสุดจำนวน 12 คนจะได้เปิดตัวเป็นกลุ่มศิลปินหญิงที่จะได้พรอโมตในประเทศเกาหลีและญี่ปุ่นเป็นเวลา 2 ปีครึ่ง ออกอากาศครั้งแรกเมื่อวันที่ 15 มิถุนายน 2561 และออกอากาศทุกวันศุกร์เวลา 23:00 น. (ตามเวลามาตรฐานประเทศเกาหลีใต้) เป็นจำนวนทั้งสิ้น 12 ตอน
รายการนี้เป็นการร่วมมือระหว่างรายการพรอดิวซ์วันโอวัน (Produce 101) และกลุ่มไอดอลเอเคบีโฟร์ตีเอต (AKB48)
โดยผู้ที่คะแนนโหวตสูงสุด 12 อันดับ จะได้เปิดตัวกับวงไอซ์วัน (IZ*ONE)
แนวคิด
พรอดิวซ์โฟร์ตีเอต ประกอบด้วยเด็กฝึกหัดทั้ง 96 คน แบ่งออกเป็นเด็กฝึกหัดในสังกัดทั่วประเทศเกาหลีใต้ 57 คน และสมาชิกจากวงน้องสาวในประเทศญี่ปุ่นของเอเคบีโฟร์ตีเอต 39 คน ผู้ชนะจำนวน 12 คนในรายการนี้จะได้เปิดตัวเป็นกลุ่มศิลปินหญิง (เกิร์ลกรุ๊ป) สัญชาติเกาหลี–ญี่ปุ่น ที่จะได้พรอโมตเป็นเวลา 2 ปีครึ่งร่วมกัน โดยจะมีแนวคิด "ไอดอลที่คุณสามารถพบได้" และจะมีโรงละครเป็นของตัวเอง เช่นเดียวกับเอเคบีโฟร์ตีเอต ทั้งนี้ สมาชิกวงจะยังคงสามารถร่วมพรอโมตกับต้นสังกัดเก่าได้
อี ซึง-กี รับบทเป็นผู้ดำเนินรายการ พร้อมกับศิลปินคนอื่นที่มาช่วยเป็นผู้ให้คำแนะนำแก่ผู้เข้าแข่งขัน ดังนี้
การประชาสัมพันธ์
พรอดิวซ์โฟร์ตีเอต ปรากฏสู่สาธารณะครั้งแรกในงานเอ็มเน็ตเอเชียนมิวสิกอะวอดส์ ปี 2017 ที่จัดขึ้นในประเทศญี่ปุ่นเมื่อวันที่ 29 พฤศจิกายน พ.ศ. 2560 หลังจากการแสดงร่วมกันระหว่างวงเอเคบีโฟร์ตีเอตกับศิลปินเกาหลี เช่น วีกิมีกิ คิม ชองฮา และพริสติน ซึ่งเป็นสมาชิกวงไอโอไอ (I.O.I.) จากรายการพรอดิวซ์วันโอวัน และฟรอมิสไนน์ จากรายการไอดอลสคูล (Idol School) ทีเซอร์ของรายการครั้งแรกได้ปล่อยออกมาในวันที่ 11 เมษายน 2561
เมื่อวันที่ 18 เมษายน เอ็มเน็ตแถลงว่าอี ซึง-กี จะรับหน้าที่เป็นพิธีกรแทนโบอา โดยทำหน้าที่เป็นตัวแทนของผู้ชม ต่อมาในวันที่ 21 เมษายน มีการเปิดเผยว่าสมาชิกทั้ง 11 คนจากไอโอไอและวอนนาวันจะเข้าร่วมรายการเพื่อสนับสนุนผู้เข้าแข่งขันที่จะเปิดตัวครั้งแรกในรายการเอ็ม เคานต์ดาวน์ ตอนที่ 570 วันที่ 10 พฤษภาคม 2561 และจะแสดงเพลงประจำรายการ พิกมี โดยมีซากูระ มิยาวากิจากเอชเคทีโฟร์ตีเอต (HKT48) เป็นเซ็นเตอร์
ผู้เข้าแข่งขัน
คำอธิบาย
ตอนที่ 1
ในตอนแรกของรายการ เด็กฝึกหัดทั้งหมดเข้าสู่สตูดิโอถ่ายทำ ซึ่งได้จัดเตรียมที่นั่งไว้สำหรับ 96 ที่นั่ง ในรูปแบบของพีระมิด โดยจะมีหมายเลขอยู่ที่ที่นั่งเรียงตามลำดับตั้งแต่ที่นั่งหมายเลข 1 ซึ่งอยู่ชั้นบนสุด (ยอดพีระมิด) ไปจนถึงที่นั่งหมายเลข 96 จากนั้นเด็กฝึกหัดทุกคนก็ได้พบกับ อี ซึง-กี รับหน้าที่พิธีกรและเป็นตัวแทนของพรอดิวเซอร์แห่งชาติ รวมถึงได้พบกับทีมเทรนเนอร์ที่จะมาช่วยดูแลและฝึกซ้อมให้คำแนะนำกับเด็กฝึกหัดทุกคน และผู้ชนะจากรายการ Produce101 ฤดูกาลก่อนหน้า จอนโซมี คังแดเนียล จากนั้นพิธีกรจึงได้ประกาศให้ทราบว่า เด็กฝึกหัดทุกคนจะต้องทำการแสดงความสามารถครั้งแรกต่อหน้าเหล่าเทรนเนอร์ เพื่อทำการประเมินจัดกลุ่ม โดยการประเมินจัดกลุ่มนั้นจะใช้ลักษณะของการให้เกรดตั้งแต่ A, B, C, D, ไปจนถึง F ซึ่งเด็กฝึกหัดจะทำการแสดงแบ่งตามสังกัด แต่การประเมินนั้นจะประเมินเป็นรายบุคคล
ตอนที่ 2
หลังจากการประเมินจัดกลุ่มในรอบแรกจบลง ได้มีการเปิดเผยเพลงประจำรายการ ซึ่งมีชื่อเพลงว่า "내꺼야 (PICK ME)" ซึ่งเด็กฝึกหัดทุกคนจะได้ทำการแสดงเพลงนี้ในรายการ เอ็ม! เคาท์ดาวน์ จะมีการประเมินจัดกลุ่มใหม่อีกครั้ง ซึ่งจะวัดผลจากการแสดงเพลง "내꺼야 (PICK ME)" โดยเด็กฝึกหัดทุกคนมีเวลาในการฝึกซ้อม 3 วัน และเทรนเนอร์จะประเมินผลเด็กฝึกหัดเป็นรายบุคคลผ่านวิดีโอที่ถูกอัดไว้ นอกจากนี้ เด็กฝึกหัดที่ได้เกรด A ยังจะได้รับโอกาสในการเป็นเซนเตอร์ของเพลงนี้ด้วย
ตอนที่ 3
เด็กฝึกหัดทุกคนได้รับผลการประเมินรอบใหม่และย้ายไปยังระดับใหม่ของตัวเอง จากนั้นเด็กฝึกหัดทุกคนได้เลือกเซนเตอร์ของเพลง "내꺼야 (PICK ME)" ซึ่งเซนเตอร์นั้นจะมาจากเด็กฝึกหัดที่อยู่เกรด A เท่านั้น โดยเด็กฝึกหัดเกรด A ทุกคนจะต้องคิดการแสดง 1 นาที เพื่อแสดงความสามารถของตนเอง และเด็กฝึกหัดทั้งหมดจะเป็นผู้โหวตเพื่อเลือกเซนเตอร์ ซึ่งผู้ที่ได้รับคะแนนสูงที่สุดคือ เด็กฝึกหัด ซากูระ มิยาวากิ จากสังกัด เอชเคที48
ต่อมา เด็กฝึกหัดทุกคนได้พบกับพิธีกร อี ซึง-กี ซึ่งได้มาประกาศถึงการแข่งขันในภารกิจแรก นั่นคือ การแข่งขันแบบกลุ่ม (Group Battle) โดยเด็กฝึกหัดจะถูกแบ่งออกเป็นกลุ่มทั้งหมด 16 ทีม และมีเพลงโจทย์ที่ใช้ในการแข่งขันทั้งหมด 8 เพลง การตัดสินนั้นจะให้ผู้ที่ได้เข้ามาชมการแสดงสดเป็นผู้โหวต ทีมที่ชนะคือทีมที่ได้รับคะแนนโหวตมากกว่า จะได้รับคะแนนพิเศษเพิ่มอีกคนละ 1,000 คะแนน การเลือกสมาชิกในทีมนั้นจะใช้การสุ่ม โดยเด็กฝึกหัด ซากูระ มิยาวากิ ซึ่งเป็นเซนเตอร์จะได้รับสิทธิ์ในการเลือกสมาชิกในทีมก่อน แล้วจึงทำการสุ่มชื่อของเด็กฝึกหัดคนต่อไป จากนั้นในการเลือกเพลง จะให้ตัวแทนของแต่ละทีมทำการวิ่งแข่ง ในกรณีของทีมที่เลือกเพลงเดียวกัน ตัวแทนของทีมที่วิ่งมาถึงจุดที่กำหนดก่อนจะได้รับเพลงนั้นไป และจะมีสิทธิ์ได้เลือกทีมที่จะมาแข่งขันกับทีมของตัวเองด้วย
หลังจากจบการแข่งขันในรอบนี้ เด็กฝึกหัดที่มีคะแนนอยู่ในลำดับที่ 1-58 จะได้ผ่านเข้ารอบต่อไป ส่วนลำดับที่ 59-96 จะถูกคัดออกจากการแข่งขัน
ตอนที่ 4
การแข่งขันแบบกลุ่ม (Group Battle) ยังคงดำเนินต่อไปกับทีมที่ยังเหลืออยู่อีก 14 ทีม และเมื่อแข่งขันครบทุกทีมแล้วจึงมีการประกาศผลคะแนนโหวตของเด็กฝึกหัดทั้งหมด
ตอนที่ 6
เด็กฝึกหัดทั้ง 58 คนที่ผ่านเข้ารอบได้มารวมตัวกันและได้พบกับตัวแทนพรอดิวเซอร์แห่งชาติ อี ซึงกิ ซึ่งโบอาได้แจ้งให้เด็กฝึกหัดทุกคนทราบว่า หลังจากการประกาศผลอันดับครั้งแรก คะแนนของเด็กฝึกหัดทุกคนจะถูกลบแล้วเริ่มต้นนับใหม่ และสำหรับในการแข่งขันในรอบต่อไปจะคัดเด็กฝึกหัดให้เหลือเพียงแค่ 35 คนเท่านั้น ซึ่งการแข่งขันในรอบนี้จะเป็นการแข่งขันตามตำแหน่ง (Position Battle) โดยเด็กฝึกหัดจะได้เลือกแข่งขันในตำแหน่งที่ตัวเองต้องการที่จะเดบิวต์ ได้แก่ ร้องและแร็ป ((Vocal&Rap), เต้น (Dance) ในแต่ละตำแหน่งจะมีโจทย์เพลงและจำนวนสมาชิกของแต่ละเพลงกำหนดไว้ เด็กฝึกหัดที่ได้อันดับที่ 13 จากการประกาศผลอันดับที่ผ่านมาจะได้เลือกเป็นคนแรก และเรียงตามอันดับไปจนถึงอันดับที่ 58 โดยที่เด็กฝึกหัดอันดับที่ 1-12 จะได้เลือกเพลงที่ใช้แข่งขันทีหลังในตำแหน่งใดและเพลงใดก็ได้แย่งจากเด็กฝึกก่อนหน้า เด็กฝึกหัดที่ได้คะแนนโหวตสูงสุดในแต่ละทีมจะได้รับคะแนนพิเศษเพิ่ม 5,000 คะแนน และถ้าเป็นคนที่ได้คะแนนโหวตสูงสุดในตำแหน่งนั้น ๆ จะได้รับคะแนนพิเศษเพิ่มอีก 100,000 คะแนน รวมเป็น 105,000 คะแนน
ตอนที่ 7
ต่อจากตอนที่แล้ว เป็นการแข่งขันแบ่งตามตำแหน่ง (Position Battle) กับทีมที่เหลือ และหลังจากทำการแสดงครบทุกทีมแล้ว อีทึกจึงได้ประกาศอันดับคะแนนรวมของเด็กฝึกหัดทั้งหมดแบ่งตามตำแหน่ง เด็กฝึกหัด 13 คน ซึ่งเป็นผู้ที่ได้รับคะแนนโหวตสูงสุดจาก 13 ทีม จะได้รับคะแนนพิเศษคนละ 10,000 คะแนน และเด็กฝึกหัดที่ได้อันดับที่ 1 จากตำแหน่งร้อง, เต้นและแร็ป จะได้รับคะแนนพิเศษอีก 100,000 คะแนน
ตอนที่ 8
เข้าสู่รอบ Concept Evalution โดยแบ่งเด็กฝึกหัดตามคอนเส็ปต์ที่พรอดิวซ์เซอร์ทั่วประเทศได้เลือกไว้ให้ ดังนี้ และประกาศผลการคัดออกรอบที่สอง โดยจะคัดเหลือ 30 อันดับแรก
ตอนที่ 9
เข้าสู่รอบ Concept Evalution เนื่องจากมีการคัดออกและเด็กฝึกหัดในแต่ละคอนเส็ปต์มีจำนวนไม่เท่ากัน ทำให้มีการเปลี่ยนแปลงสมาชิกในแต่ละคอนเส็ปต์
ตอนที่ 10
การแข่งขันรอบคอนเส็ปต์ได้เริ่มขึ้น และในรอบนี้ทีมที่ได้คะแนนสูงสุด จะได้คะแนนพิเศษ 130,000 คะแนน โดยผู้ทีได้อันดับ 1 ในทีมที่ชนะจะได้ 50,000 คะแนน ส่วนลำดับถัดไปจะได้คนละ 20,000 คะแนน
ตอนที่ 12
ประมวลภาพการฝึกซ้อมเพื่อแข่งขันในรอบสุดท้ายของเด็กฝึกหัดในแต่ละทีม และเฉลยเซ็นเตอร์ โดย ทีม We Together - อี แชย็อน และ You're In Love, Right? - ชเว เย-นา มีโชว์พิเศษคือเพลง Pick Me และ As We Dream และสุดท้ายคือการประกาศ 12 อันดับเพื่อเดบิวต์เป็น IZ*ONE (ไอซ์วัน) โกลบอลเกิร์ลกรุ๊ปที่คัดเลือกโดยพรอดิวซ์เซอร์ทั่วประเทศ
อารักษ์ ชลธาร์นนท์
อารักษ์ ชลธาร์นนท์ อดีตรัฐมนตรีว่าการกระทรวงพลังงาน ในรัฐบาลของนางสาวยิ่งลักษณ์ ชินวัตร (ครม.ยิ่งลักษณ์ 2) และอดีตประธานเจ้าหน้าที่บริหารบริษัท ไทยคม จำกัด (มหาชน)
ประวัติ
อารักษ์ ชลธาร์นนท์ เกิดเมื่อวันที่ 16 พฤษภาคม พ.ศ. 2493 เป็นบุตรของนายอรุณ กับนางสมร ชลธาร์นนท์ จบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย เพื่อนร่วมรุ่นกับ บุญคลี ปลั่งศิริ
อารักษ์ สมรสกับเบญจา ชลธาร์นนท์ (สกุลเดิม อรรฆยาณกุล) มีบุตร 2 คน
การทำงาน
อารักษ์ เป็นนักธุรกิจด้านโทรคมนาคม เคยดำรงตำแหน่งผู้อำนวยการบริษัท แอดวานซ์ อินโฟร์ เซอร์วิส จำกัด (มหาชน) ในระหว่างปี พ.ศ. 2534-2535 เป็นผู้อำนวยการบริษัทชินวัตรอินเตอร์เนชั่นแนล จำกัด (มหาชน) ต่อมาในปี พ.ศ. 2543 ได้รับตำแหน่งกรรมการบริหารบริษัท เอไอเอส และเป็นกรรมการบริหารบริษัท ชินคอร์ปอเรชั่น จำกัด (มหาชน) ตั้งแต่ปี พ.ศ. 2544 ถึงปี พ.ศ. 2554
อารักษ์ ได้รับโปรดเกล้าฯ ให้ดำรงตำแหน่งรัฐมนตรีว่าการกระทรวงพลังงาน ในรัฐบาลของนางสาวยิ่งลักษณ์ ชินวัตร (ครม.ยิ่งลักษณ์ 2) ในเดือนมกราคม พ.ศ. 2555 สืบแทนนายพิชัย นริพทะพันธุ์ แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 3 ต่อมาถูกปรับออกในเดือนตุลาคม พ.ศ. 2555 โดยมีนายพงษ์ศักดิ์ รักตพงศ์ไพศาล เข้ามาทำหน้าที่แทน
กีฬาตะวันออกไกล 1913
กีฬาตะวันออกไกล ครั้งที่ 1 ระหว่างวันที่ 4 - 11 กุมภาพันธ์ ค.ศ. 1913 จัดขึ้นที่ มะนิลา, หมู่เกาะฟิลิปปินส์.
ฟุตบอล
การแข่งขันฟุตบอลในกีฬาตะวันออกไกล ระหว่าง สาธารณรัฐจีน กับ หมู่เกาะฟิลิปปินส์. สมาคมกีฬาจีนตอนใต้ ตัวแทนทีมฟุตบอลของสาธารณรัฐจีน, และ โบฮิเมียนคลับแห่งมะนิลา ตัวแทนทีมฟุตบอลของหมู่เกาะฟิลิปปินส์ โดยผู้เล่นของฟิลิปปินส์ส่วนใหญ่เป็นชาวอเมริกัน, บริเตน และ สเปน, ทีมฟิลิปินส์สามารถเอาชนะสาธารณรัฐจีน
นางงามจักรวาล 1977
นางงามจักรวาล 1977 (Miss Universe 1977) เป็นการจัดการประกวดนางงามจักรวาลครั้งที่ 26 จัดขึ้นเมื่อวันที่ 16 กรกฎาคม พ.ศ. 2520 ณ National Theater, กรุงซานโตโดมิงโก, ประเทศสาธารณรัฐโดมินิกัน ในปีนี้มีผู้เข้าประกวด 80 คน จากทั่วโลก โดมี รีน่า เมซซิงเกอร์ นางงามจักรวาลปี 1976 เป็นผู้มอบมงกุฏให้กับ จาเนลล์ คอมมิสซิออง สาวงามวัย 24 ปีจากประเทศตรินิแดดและโตเบโก เป็นผู้ครองตำแหน่งนางงามจักรวาลประจำปีนี้ ซึ่งถือเป็นสาวผิวสีคนแรกที่ได้รับตำแหน่งนางงามจักรวาลในประวัติศาสตร์ของการประกวด
กีฬาตะวันออกไกล 1913
ฟุตบอล
Numbers indicated inside the parenthesis are figures reported by "Soccer in China"
นางงามจักรวาล 1977
ผู้เข้าประกวด
มี 80 ผู้เข้าประกวด ดังต่อไปนี้
แอร์โมโอเรอา
แอร์โมโอเรอา (อังกฤษ: Air Moorea) เป็นสายการบินสัญชาติฝรั่งเศส มีท่าหลักอยู่ที่ท่าอากาศยานนานาชาติฟาอา ในตาฮีตีของเฟรนช์พอลินีเชีย ใกล้กับปาเปเอเต เมืองหลวงของดินแดน แอร์โมโอเรอาให้บริการเที่ยวบินภายในหมู่เกาะเฟรนช์พอลินีเชีย
ประวัติ
แอร์โมโอเรอาเริ่มให้บริการในเดือนกันยายน ค.ศ. 1968 โดยแอร์ตาฮิติเป็นเจ้าของสายการบินนี้ทั้งหมด
เมื่อเดือนพฤศจิกายน ค.ศ. 2010 สายการบินหยุดดำเนินการ แม้จะไม่ทราบว่าเครื่องบินของของแอร์โมโอเรอาไปที่ใด แต่เครื่องบินทะเบียน F-OHJG ได้ย้ายไปให้บริการกับแอร์อันทิล
ฝูงบิน
ก่อนที่จะเลิกดำเนินงาน แอร์โมโอเรอามีเครื่องบินประจำการในฝูงบิน ดังนี้
โฮอันเด็ง
โฮอันเด็ง (奉安殿 (Hō-an-den)) เป็นสิ่งก่อสร้างในสมัยจักรวรรดิญี่ปุ่นระหว่างคริสต์ทศวรรษ 1910 ถึงปี 1945 ที่มีลักษณะเป็นศาลเจ้าหรือวัดขนาดเล็ก มีไว้เพื่อตั้งภาพถ่ายของจักรพรรดิและจักรพรรดินีองค์ปัจจุบันของญี่ปุ่นในเวลานั้น ได้แก่ จักรพรรดิเมจิ, จักรพรรดิไทโช, จักรพรรดิโชวะ, จักรพรรดินีโชเก็ง, จักรพรรดินีเทเม และจักรพรรดินีโคจุง คู่กับพระราชกำหนดหลวงว่าด้วยการศึกษา โดยทั่วไปมักตั้งโฮอันเด็งตามโรงเรียนประถม แต่ก็พบได้ตามสถานที่อื่น ๆ เช่นที่นิคมโรคเรื้อน สถานพักฟื้นทามะเซ็นโชเอ็ง เช่นกัน เป้าหมายของโฮอันเด็งมีไว้เพื่อแสดงความเคารพบูชาแด่จักรพรรดิญี่ปุ่น
ทันทีหลังสงครามโลกครั้งที่สองสิ้นสุด ได้มีการปฏิรูปการศึกษาครั้งใหญ่ภายใต้จีเอชคิว อันประกอบด้วยการห้ามการสนับสนุนลัทธิชินโตในระดับชาติ นับตั้งแต่ 15 พฤศจิกายน และมีคำสั่งให้ส่งคืนภาพถ่ายของจักรพรรดิและจักรพรรดินีทั้งหมดในวันที่ 28 ธันวาคม รวมถึงมีคำสั่งให้ทุบทำลายโฮอันเด็งลง เช่นที่นครคูมาโมโตะ มีคำสั่งให้ทุบโฮอันเด็งลงเมื่อ 18 กุมภาพันธ์ 1946 โฮอันเด็งส่วนใหญ่ถูกทุบทำลายหรือนำไปฝัง บางส่วนถูกทิ้งร้าง และบางส่วนถูกนำมาใช้งานใหม่เป็นอนุสรณ์สงคราม นครคูมาโมโตะมีคำสั่งให้ทำลายส่วนหลังคาทิ้ง และห้ามไม่ให้เหลือความรู้สึกในฐานะสถานที่สำหรับการสักการะอีก จากนั้นให้นำมาใช้งานใหม่เป็นโกดังเก็บของแทน พระราชกำหนดหลวงว่าด้วยการศึกษานั้นให้ส่งคืนกระทรวงศึกษาธิการในเดือนกันยายน 1948 ในจังหวัดคูมาโมโตะ ภาพถ่ายของจักรพรรดิและจักรพรรดินีถูกเก็บรวบรวมและนำมาเผาในพิธีเมื่อ 2 กุมภาพันธ์ 1946 ที่โรงเรียนประถมเซกิได (Sekidai Elementary School) ส่วนในเมืองมิยาโกจิมะ จังหวัดโอกินาวะ อาจารย์และนักเรียนได้รวมตัวกันนำภาพของจักรพรรดิและจักรพรรดินีมาเผาในวันที่ 31 สิงหาคม 1945
ในปัจจุบัน
โฮอันเด็งบางส่วนถูกส่งต่อไปยังสถานที่อื่น ๆ อย่างศาลเจ้าเพื่อใช้งานใหม่ จำนวนหนึ่งถูกใช้เป็นอนุสรณ์ถึงผู้ที่ล่วงลับไปแล้ว นอกจากนี้ปัจจุบันโฮอันเด็งยังพบได้ในซาคาลิน, ไต้หวัน (ฟอร์โมซาเดิม) และในบราซิล ในจังหวัดคูมาโมโตะมีรายงานโฮอันเด็งห้าแห่ง และโฮอังโกะ (Hō-an-ko; โฮอันเด็งแบบ "ตู้เซฟ") หนึ่งแห่ง ที่ยังคงอยู่ ปัจจุบันมีโฮอันเด็งรวมสิบสองแห่งที่ได้รับการขึ้นทะเบียนเป็นสมบัติทางวัฒนธรรมของชาติ
วียานาดูกัชแตลู
วียานาดูกัชแตลู (Viana do Castelo) เป็นเทศบาล เมือง และศูนย์กลางการปกครองของเขตวียานาดูกัชแตลูในภาคเหนือของประเทศโปรตุเกส ใน พ.ศ. 2554 มีประชากร 88,725 คน ในพื้นที่ 319.02 ตารางกิโลเมตร เขตเมืองของเทศบาลซึ่งก็คือตัวเมืองนี้มีประชากรประมาณ 36,148 คน แต่บริเวณที่มีประชากรหนาแน่นยังขยายตัวออกไปถึงเขตเทศบาลโดยรอบเช่นกามีญาและปงตึดึลีมาซึ่งมีประชากรมากกว่า 150,000 คน วียานาดูกัชแตลูตั้งอยู่ที่ปากแม่น้ำลีมาและบนเส้นทางนักบุญยากอบสายโปรตุเกส
ไตรภูมิพระร่วง
ไตรภูมิพระร่วง มีหลายชื่อเรียกได้แก่ "ไตรภูมิพระร่วง" "เตภูมิกถา" "ไตรภูมิกถา" "ไตรภูมิโลกวินิจฉัย" และ "เตภูมิโลกวินิจฉัย"
วรรณคดีเรื่องนี้มีเนื้อหาเกี่ยวกับคติความเชื่อของชาวไทย เป็นจำนวนมาก เช่น นรก สวรรค์ การเวียนว่ายตายเกิด ทวีปทั้งสี่ (เช่น ชมพูทวีป ฯลฯ) กัป กลียุค วาระสุดท้ายของโลก พระศรีอริยเมตไตรย พระเจ้าจักรพรรดิ ฯลฯ
ประวัติ
ไตรภูมิพระร่วง เป็นพระราชนิพนธ์ของพระมหาธรรมราชาที่ 1 ซึ่งแต่งขึ้นเมื่อ วันพฤหัสบดี ขึ้น 15 ค่ำ เดือน 4 ปีระกา ตรงกับวันพฤหัสบดีที่ 4 มีนาคม พ.ศ. 1864 (ปีเก่า) จ.ศ. 683 ม.ศ. 1243 เป็นปีครองราชย์ที่ 6 โดยมีพระประสงค์ที่จะเทศนาโปรดพระมารดา และเพื่อจำเริญพระอภิธรรม ไตรภูมิพระร่วงเป็นหลักฐานชิ้นหนึ่งที่แสดงให้เห็นถึงพระปรีชาสามารถอย่างลึกซึ้ง ในด้านพุทธศาสนาของพระมหาธรรมราชาลิไทที่ทรงรวบรวมข้อความต่างๆ ในคัมภีร์พระพุทธศาสนา นับแต่พระไตรปิฎก อรรถกถา ฎีกา และปกรณ์พิเศษต่างๆ มาเรียบเรียงขึ้นเป็นวรรณคดีโลกศาสตร์เล่มแรกที่แต่งเป็นภาษาไทยเท่าทีมีหลักฐานอยู่ในปัจจุบันนี้ ทั้งนี้ อ.สินชัย กระบวนแสง ได้วิเคราะห์เหตุผลการแต่งไตรภูมิพระร่วงของพระมหาธรรมราชาลิไท ว่าจะเกี่ยวข้องกับเรื่องการเมืองด้วย เนื่องจากไตรภูมิเป็นเรื่องที่เกี่ยวข้องกับนรก-นรกเปรียบเหมือนพระอาทิตย์ซึ่งโลกมีอยู่ตรงกลางพระอาทิตย์จะไม่เห็นว่าบนโลกมีทั้งความวุ่นวายมีทั้งความสุขเหมือนๆกัน[สวรรค์เปรียบเหมือนพระจันทร์ยามส่องสว่างยามค่ำคืน]] สอนให้คนรู้จักการทำความดีเพื่อจะได้ขึ้นสวรรค์ หากแต่ใครทำชั่วประพฤติตนผิดศีลก็จะต้องตกนรก กล่าวคือ ประชากรในสมัยที่พระมหาธรรมราชาลิไทปกครองนั้นเริ่มมีมากขึ้นกว่าแต่ก่อน ทำให้การปกครองบ้านเมืองให้สงบสุขปราศจากโจรผู้ร้ายเป็นไปได้ยากยิ่งขึ้น การดูแลของรัฐก็ไม่อาจดูแลได้ทั่วถึง พระมหาธรรมราชาลิไทจึงได้คิดนิพนธ์วรรณกรรมทางศาสนาเรื่องไตรภูมิพระร่วงขึ้นมาเพื่อที่ต้องการสอนให้ประชาชนของพระองค์ทำความดี เพื่อจะได้ขึ้นสวรรค์มีชีวิตที่สุขสบาย และหากทำความชั่วก็จะต้องตกนรก  ด้วยเหตุนี้วรรณกรรมเรื่องไตรภูมิจึงเป็นสิ่งที่ใช้ควบคุมทางสังคมได้เป็นอย่างดียิ่ง เพราะสามารถเข้าถึงจิตใจทุกคนได้โดยมิต้องมีออกกฎบังคับกันแต่อย่างไรขอแก้ไขโดยที่ไม่แก้ไขอะไรมากมายใหญ่กว่าสามโลกคือธาตุทั้ง 4 ใหญ่กว่าธาตุทั้ง 4 คือแสงสีขาวแสงสีขาวที่ว่านี้อยู่หลังดวงจันทร์อยู่หลังดวงอาทิตย์อยู่หลังของโลกเราตถาคตได้ปฏิบัติมาก็มาหยุดตรงพระธาตุทั้ง 4ธาตุสีขาวที่เรามองข้ามไปคือพ่อแม่เราท่านมีธาตุสีขาวอยู่แล้วและหล่อหลอมให้เป็นเราถ้าเรามุ่งเน้นดูแลพ่อแม่เราจะได้อานิสงส์จะได้หลุดพ้นจากบ่วงมาทั้งหลายทั้งปวงแม่จะไปเราก็อาศัยดึงธาตุสีขาวจากท่านขึ้นสู่สวรรค์ได้ผลจาก 3 แรงโลกธาตุพ้นจากธาตุทั้ง 4 พบแสงสีขาวจากพ่อแม่ลูกเอ๋ย3ร่มโพธิ์ศรีนิฝานเอ๋อ
เนื้อหา
ไตรภูมิพระร่วงเป็นวรรณกรรมทางพุทธศาสนาที่กล่าวถึงภูมิ (แดน) ทั้ง 3 คือ กามภูมิ 11, รูปภูมิ 16 และอรูปภูมิ 4 ซึ่งมีเนื้อหาพรรณนาถึงที่อยู่ ที่ตั้ง และการเกิดของมนุษย์ สัตว์นรก เปรต อสุรกาย และเทวดา ที่ตั้งเหล่านี้มีเขาพระสุเมรุเป็นหลัก  เขาพระสุเมรุนั้นตั้งอยู่ท่ามกลางจักรวาล  มีทิวเขาและทะเลล้อม ทิวเขามีชื่อต่างๆดังนี้ 1. ยุคนธร 2. อิสินธร 3. กรวิก 4. สุทัศน์ 5. เนมินธร 6. วินันตก และ 7.อัศกรรณ  ซึ่งเป็นเขารอบนอกสุด  ทิวเขาเหล่านี้ เรียกว่า เขาสัตตบริภัณฑ์  ส่วนทะเลที่รายล้อมอยู่ 7 ชั้น  เรียกว่า  สีทันดร  ถัดจากทิวเขาอัศกรรณออกมาเป็นมหาสมุทรอยู่ทั่วทุกด้าน  แล้วจะมีภูเขาเหล็กกั้นทะเลนี้ไว้รอบเรียกว่า ขอบจักรวาล  พ้นไปนอกนั้นเป็นนอกขอบจักรวาล
วรรณกรรมที่เกี่ยวข้อง
วรรณกรรมที่เกี่ยวข้องกับไตรภูมิ นอกจากนี้ เช่น ไตรภูมิโลกวินิจฉัย  เรื่องเล่าจากไตรภูมิ  สมุดภาพไตรภูมิ ฯลฯ
ลาสเปเซีย
ลาสเปเซีย (La Spezia) เป็นเมืองหลักของจังหวัดลาสเปเซีย ตั้งอยู่ส่วนหัวของอ่าวลาสเปเซีย ทางตอนใต้ของแคว้นลีกูเรีย ประเทศอิตาลี
ลาสเปเซียเป็นเมืองใหญ่เป็นอันดับ 2 ของแคว้นลีกูเรีย รองจากเจโนวา เมืองตั้งอยู่ประมาณระหว่างกลางเมืองเจโนวาและปิซา ริมทะเลลิกูเรียน เป็นหนึ่งในที่ตั้งของกองทัพอิตาลีที่สำคัญและมีท่าเรือการค้า ฐานทัพเรืออิตาลีที่สำคัญ มีโรงแรมตากอากาศทางทะเลที่มีชื่อเสียง และยังเป็นจุดตัดของเส้นทางรถไฟที่สำคัญ มีพิพิธภัณฑ์ที่เป็นที่รู้จักหลายแห่ง มีการแข่งพายเรือปาลีโอเดลกอลโฟ มีบริเวณที่เรียกว่าชิงเควแตร์เรซึ่งเป็นจุดเชื่อมโยงระหว่างรถไฟกับเรือ
ความจริงครึ่งเดียว
ความจริงครึ่งเดียว เป็นถ้อยแถลงที่ฉ้อฉลประเภทหนึ่งซึ่งมีองค์ประกอบบางอย่างเป็นความจริง ถ้อยแถลงนั้นอาจเป็นความจริงเพียงบางส่วน หรือโดยรวมแล้วอาจเป็นความจริง แต่เป็นความจริงบางส่วนจากความจริงทั้งหมด หรืออาจใช้องค์ประกอบบางอย่างที่ฉ้อฉล เช่น ใช้เครื่องหมายวรรคตอนไม่เหมาะสม หรือใช้ความหมายสองแง่สองง่าม โดยเฉพาะเมื่อมีเจตนาหลอกลวง หลบเลี่ยง ตำหนิ หรือบิดเบือนความจริงนั้น
ความมุ่งประสงค์
ความมุ่งประสงค์และ/หรือผลสืบเนื่องของความจริงครึ่งเดียวก็คือ เพื่อสร้างบางสิ่งบางอย่างที่เป็นความเชื่ออย่างเดียวจริง ๆ ให้ดูเหมือนว่าเป็นความรู้ หรือเป็นคำแถลงที่สมจริงแทนความจริงทั้งมวล หรืออาจเป็นได้ว่าเพื่อชักนำไปสู่ข้อสรุปอย่างผิด ๆ การที่ใครคนหนึ่งจะรู้ว่าประพจน์ที่ให้มาเป็นจริงหรือไม่ คนนั้นต้องไม่เพียงแค่เชื่อในประพจน์อันเป็นจริงที่เกี่ยวข้อง แต่เขายังต้องมีเหตุผลที่ดีมาสนับสนุนด้วย ตามทฤษฎีความเชื่อที่มีเหตุผลสนับสนุนว่าจริง (justified true belief) ของความรู้ ความจริงครึ่งเดียวฉ้อฉลผู้รับสารโดยนำเสนอบางสิ่งบางอย่างที่น่าเชื่อถือ และใช้มุมมองต่าง ๆ ของคำแถลงที่แสดงให้เห็นได้ว่าเป็นจริงในฐานะเหตุผลที่ดี เพื่อให้เชื่อว่าคำแถลงนั้นเป็นจริงโดยครบถ้วนบริบูรณ์ หรือว่าคำแถลงนั้นเป็นตัวแทนของความจริงทั้งมวล บุคคลที่ถูกฉ้อฉลโดยความจริงครึ่งเดียว จะพิจารณาประพจน์ว่าเป็นความรู้และปฏิบัติตนตามนั้น
การเมือง
ความจริงครึ่งเดียวบางรูปแบบเป็นส่วนหนึ่งที่หลีกเลี่ยงไม่ได้ของการเมืองในประชาธิปไตยแบบมีผู้แทน ชื่อเสียงของผู้สมัครเพื่อดำรงตำแหน่งทางการเมืองอาจเกิดความเสียหายอย่างไม่สามารถแก้ไขได้หากพวกเขาถูกเปิดโปงในเรื่องที่โกหก ดังนั้นรูปแบบของภาษาที่ซับซ้อนจึงได้วิวัฒนาการขึ้นเพื่อลดโอกาสของการเกิดสิ่งนี้ ถ้ายังไม่มีใครพูดอะไร พวกเขาก็ไม่สามารถถูกกล่าวหาว่าโกหก ด้วยเหตุนี้การเมืองจึงเป็นโลกที่คาดว่าจะพบความจริงครึ่งเดียวต่าง ๆ และคำแถลงทางการเมืองก็ไม่ค่อยเป็นที่ยอมรับตามค่าหน้าค่าตา
วิลเลียม แซไฟร์ (William Safire) ได้นิยามความจริงครึ่งเดียวตามความมุ่งหมายทางการเมืองไว้ว่า "คำแถลงที่แม่นยำเพียงพอต่อความจำเป็นในการอธิบาย และการอธิบายที่ยาวกว่านั้น ดูเหมือนเป็นปฏิกิริยาของความเชื่ออีกครึ่งต่อสาธารณชนมากกว่า"
รายชื่อวัดในจังหวัดสมุทรสาคร
รายชื่อวัดในจังหวัดสมุทรสาคร
ไทยลีก ฤดูกาล 2559
ไทยลีก 2559 (เป็นที่รู้จักกันในชื่อ โตโยต้าไทยลีก ตามชื่อของผู้สนับสนุนหลัก) โดยเป็นจัดขึ้นเป็นฤดูกาลที่ 20 ของการแข่งขันไทยพรีเมียร์ลีกนับตั้งแต่ก่อตั้งมาในปี พ.ศ. 2539 ซึ่งฤดูกาลนี้จะมีทีมเข้าร่วมการแข่งขันเป็น 18 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 27 กุมภาพันธ์ พ.ศ. 2559 แต่ทาง พล.ต.อ. สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประกาศเลื่อนการแข่งขันนัดเปิดฤดูกาลออกไปเป็นวันที่ 5 มีนาคม พ.ศ. 2559
ปีนี้ถือเป็นครั้งแรกที่ไทยลีกแข่งไม่จบฤดูกาล หลังจากสมาคมกีฬาฟุตบอลแห่งประเทศไทยฯ ประกาศยุติการแข่งขันในวันที่ 14 ตุลาคม พ.ศ. 2559 หลังจากมีการแข่งขันไปแล้ว 31 เกม เพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช
โดยได้มีการทบทวนการประกาศอีกครั้ง เนื่องจาก พล.ท. สรรเสริญ แก้วกำเนิด ได้ระบุว่าการแข่งขันกีฬานั้นสามารถจัดการแข่งขันต่อได้ จึงได้เรียกตัวแทนของสโมสรเข้าประชุมอีกครั้งเมื่อวันที่ 17 ตุลาคม พ.ศ. 2559 ตามมติในที่ประชุมได้ลงมติให้หยุดการแข่งขันในฤดูกาลนี้ 17 ต่อ 1 เสียง และอีกหนึ่งมติคือการเพิ่มสโมสรแข่งขันในฤดูกาลหน้าเป็น 20 สโมสร โดยมีมติ 6 ต่อ 9 เสียง ส่วนอีก 3 เสียงนั้นไม่ออกความคิดเห็น ให้ไปตามมติที่ประชุม จึงทำให้ไม่มีการเพิ่มสโมสรแข่งขันในฤดูกาลหน้า
เมื่อการแข่งขันถูกยุติลง จึงทำให้เอสซีจี เมืองทอง ยูไนเต็ด เป็นชนะเลิศในฤดูกาลนี้ และส่งผลให้ชัยนาท ฮอร์นบิล และอาร์มี่ ยูไนเต็ด ตกชั้นตามมติที่ประชุมให้ยึดตารางคะแนนในเกมการแข่งขันนัดที่ 31
สโมสร
มีสโมสรที่เข้าร่วมการแข่งขันทั้งสิ้น 18 สโมสร ประกอบด้วย 15 สโมสรจากฤดูกาล 2558 และอีก 3 สโมสรที่เลื่อนชั้นมาจากไทยลีกดิวิชัน 1 2558
โดยมี 2 ทีมตกชั้น การท่าเรือ และ ทีโอที ไปเล่น ไทยลีกดิวิชัน 1 2559 (สระบุรีได้ขอถอนทีมออกจากการแข่งขัน ส่งผลให้ บีอีซี เทโรศาสน ได้เล่นในฤดูกาลนี้แทน)
3 ทีมที่ดีที่สุดจาก ไทยลีกดิวิชัน 1 2558 ทีมรองชนะเลิศ พัทยา ยูไนเต็ด, อันดับที่สาม สุโขทัย, และ อันดับที่สี่ บีบีซียู (ทีมชนะเลิศ เพื่อนตำรวจ ไม่ผ่านคุณสมบัติคลับไลนเซนซิ่งของไทยลีก ส่งผลให้ ทีมอันดับที่สี่ บีบีซียู ได่เล่นในฤดูกาลนี้แทน)
ข้อมูลสโมสรและผู้สนับสนุน
หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของฟีฟ่า ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ
โรงเรียนแม่ทาวิทยาคม
โรงเรียนแม่ทาวิทยาคม เป็นโรงเรียนมัธยมแห่งแรกของ อำเภอแม่ทา จังหวัดลำพูน ตั้งขึ้นเมื่อ พ.ศ. 2517 โรงเรียนแม่ทาวิทยาคมจึงถือเอาวันที่ 22 เมษายน พ.ศ. 2517 ของทุกปี เป็นวันสถาปนาโรงเรียน
เดิมทีโรงเรียนแม่ทาวิทยาคมเป็นเรือนไม้ชั้นเดียวต่อมาโรงเรียนแม่ทาวิทยาคมได้ขยายชั้นเรียนเพิ่มขึ้นและก่อสร้างอาคารเรียนเพิ่มเติมมาตามลำดับ เพื่อให้สอดคล้องกับการขยายตัวของการศึกษาและจำนวนนักเรียนในโรงเรียน  ในเนื้อที่ที่ขยายออกไปเป็น 26 ไร่ 2 งาน 46.4 ตารางวา  เปิดสอนในระดับช่วงชั้นที่ 3 และช่วงชั้นที่ 4
ประวัติโรงเรียน
โรงเรียนแม่ทาวิทยาคม ตั้งขึ้นอย่างเป็นทางการเมื่อ พ.ศ. 2517 เดิมชื่อ โรงเรียนแม่ทา ตั้งขึ้นเมื่อ พ.ศ. 2497 เพื่อเป็นโรงเรียนประถมศึกษาประจำอำเภอแม่ทา ต่อมาในปี พ.ศ. 2504 ได้มีการปรับเปลี่ยนเป็นโรงเรียนประถมศึกษาตอนปลาย เปิดสอนชั้นประถมศึกษาปีที่ 1-7 สังกัดกองการประถมศึกษา กรมสามัญศึกษา กระทรวงศึกษาธิการ จนกระทั่งต่อมาใน พ.ศ. 2517 ได้มีคำสั่งยกเลิกโรงเรียนแม่ทา และจัดตั้งใหม่ให้เป็นโรงเรียนมัธยมศึกษาตอนต้น สังกัดกองการมัธยมศึกษา กรมสามัญศึกษา กระทรวงศึกษาธิการ และได้ตั้งชื่อใหม่เป็น โรงเรียนแม่ทาวิทยาคม
โรงเรียนแม่ทาวิทยาคมได้รับคัดเลือกจากสำนักงานคณะกรรมการการศึกษาขั้นพื้นฐาน กระทรวงศึกษาธิการ ให้เป็นโรงเรียนต้นแบบ หนึ่งอำเภอ หนึ่งโรงเรียนในฝัน ตั้งแต่ปี พ.ศ. 2547 และในปีเดียวกัน ได้มีการเฉลิมฉลองในโอกาสโรงเรียนแม่ทาวิทยาคม มีอายุครบรอบ 50 ปี และในปี พ.ศ. 2557 ได้มีการเฉลิมฉลองในโอกาสโรงเรียนแม่ทาวิทยาคมมีอายุครบรอบ 60 ปี
อาคาร / สถานที่สำคัญในโรงเรียนแม่ทาวิทยาคม
-ฝ่ายการเงิน
-ฝ่ายบริหาร
-ฝ่ายบัญชี
-ชั้นล่าง เป็นโถงสำหรับทำกิจกรรม จัดนิทรรศการ ห้องกิจกรรมพัฒนาผู้เรียน ห้องสุขา และพิพิธภัณฑ์หมวดเครื่องใช้ขนาดใหญ่
- ชั้นบน เป็นส่วนจัดแสดงพิพิธภัณฑ์ภูมิปัญญาชาวบ้าน จัดเป็น 36 หมวดหมู่
-ชั้นล่าง ประกอบด้วยห้องปฏิบัติการคอมพิวเตอร์ ห้องคอนโทรลรูม ห้องแนะแนวการศึกษา ห้องวิชาการ ห้องอาคารสถานที่ ห้องวิชาการ และฝ่ายงานประชาสัมพันธ์
-ชั้นสอง ประกอบด้วยห้องเรียนวิชาคณิตศาสตร์
-ชั้นสาม ประกอบด้วยห้องเรียนและห้องปฏิบัติการวิชาวิทยาศาสตร์ -ชั้นล่าง ประกอบด้วยห้องโสตทัศนศึกษา ห้องสมุด และห้องพยาบาล
-ชั้นสอง ประกอบด้วยห้องเรียนวิชาภาษาไทย ภาษาจีน
-ชั้นสาม ประกอบด้วยห้องเรียนวิชาสังคมศึกษา ประวัติศาสตร์ และภาษาอังกฤษ
กิจกรรมการแข่งขันกีฬาสี
กิจกรรมการแข่งขันกีฬาสี จะจัดขึ้นเป็นประจำทุกปี ในช่วง เดือน ธันวาคม - มกราคม ซึ่งเป็นภาคเรียนที่ 2 ของปีการศึกษานั้นๆ โดยนักเรียนแต่ละห้องในระดับชั้นปีที่ 1 ของแต่ละช่วงชั้น จะถูกสุ่มคัดเลือกคณะสีให้โดยฝ่ายกิจกรรมนักเรียน เพื่อให้คละนักเรียนในแต่ละแผนการเรียนให้ได้ร่วมทำกิจกรรมร่วมกัน
วันดอกเอื้องบาน
กิจกรรมงานวันดอกเอื้องบาน (ชื่อเดิม : งานเปิดโลกกว้างทางการศึกษา) จะจัดขึ้นเป็นประจำทุกปีในช่วงปลายภาคเรียนที่ 2 ของปีการศึกษา เพื่อเป็นการเปิดโอกาสแก่นักเรียนที่มีทักษะความสามารถในแขนงต่างๆ ได้แสดงความสามารถในทักษะที่ตนเองมีความถนัดและสนใจ อาทิ ดนตรี นาฏศิลป์ ศิลปะ และการแข่งขันทางวิชาการต่างๆ ภายในงานมีการประกวดโครงงาน การศึกษาค้นคว้าด้วยตนเอง (IS)
นอกจากนี้ในแต่ละปีจะมีบุคลากรภายนอกสถานศึกษามาศึกษาดูงานในกิจกรรมวันดอกเอื้องบาน เช่น ผู้ปกครอง คณะครู-นักเรียนจากโรงเรียนประถมศึกษาหรือมัธยมศึกษาในเขตพื้นที่เดียวกัน เป็นการฝึกให้นักเรียนมีทักษะความกล้าแสดงออก มีวิจารณญาณสุขุมรอบคอบ และฝึกมารยาทที่ดี
คณะนักดนตรีและนาฏศิลป์พื้นบ้านวงช่อเอื้อง โรงเรียนแม่ทาวิทยาคม
คณะนักดนตรีและนาฏศิลป์พื้นบ้านวงช่อเอื้อง โรงเรียนแม่ทาวิทยาคม (Maetha Lamphun folklore group Thailand) เป็นกลุ่มนักเรียน ศิษย์เก่า และครูอาจารย์ส่วนหนึ่งของโรงเรียนแม่ทาวิทยาคม ซึ่งรวมตัวกันเพื่อการดำรงอนุรักษ์ศิลปะวัฒนธรรมพื้นบ้านและศิลปะวัฒนธรรมไทย ในนามของวงช่อเอื้อง โรงเรียนแม่ทาวิทยาคม โดยการเรียนรู้และเผยแพร่ศิลปะการแสดงพื้นบ้านต่างๆ เช่น การตีกลองสะบัดชัย ฟ้อนกลายลาย ฟ้อนหริภุญชัย นอกจากนี้ยังประดิษฐ์และปรับปรุงการแสดงชุดใหม่เพื่อสื่อถึงวัฒนธรรมพื้นบ้านในเขตพื้นที่อำเภอแม่ทา และจังหวัดลำพูน เช่น ฟ้อนเก็บลำไย และฟ้อนตรีกาลล้านนา
คณะนักดนตรีและนาฏศิลป์พื้นบ้านวงช่อเอื้อง โรงเรียนแม่ทาวิทยาคม ยังเคยได้รับเกียรติจากดร.อุดมศักดิ์ ศักดิ์มั่นวงศ์ ประธานสภาวัฒนธรรมพื้นบ้านโลก (CIOFF) ให้เป็นตัวแทนประเทศไทยในการนำศิลปะการแสดงพื้นบ้านของล้านนาและของไทยไปแสดงเผยแพร่ศิลปะวัฒนธรรมในต่างประเทศรวม 4 ครั้ง
กล้องโทรทรรศน์อวกาศเจมส์ เวบบ์
กล้องโทรทรรศน์อวกาศเจมส์ เวบบ์ (James Webb Space Telescope; JWST) เป็นกล้องโทรทรรศน์อวกาศที่ถูกพัฒนาขึ้นโดยองค์การนาซา องค์การอวกาศยุโรป (ESA) และองค์การอวกาศแคนาดา (CSA) มีเป้าหมายเพื่อสืบทอดภารกิจของกล้องโทรทรรศน์อวกาศฮับเบิลในการเป็นภารกิจฟิสิกส์ดาราศาสตร์หลักของนาซา กล้องโทรทรรศน์อวกาศเจมส์ เวบบ์ถูกปล่อยขึ้นสู่อวกาศเมื่อวันที่ 25 ธันวาคม ค.ศ. 2021 มันสามารถสังเกตภาพในช่วงคลื่นอินฟราเรดด้วยความคมชัดและความไวแสงมากกว่ากล้องโทรทรรศน์อวกาศฮับเบิล นอกจากนี้ มันสามารถสังเกตวัตถุและเหตุการณ์ที่ห่างไกลในเอกภพได้ด้วย เช่น การกำเนิดและวิวัฒนาการของดาราจักร และลักษณะชั้นบรรยากาศของดาวเคราะห์นอกระบบ เป็นต้น
องค์ประกอบกล้องโทรทรรศน์รับแสง เป็นกระจกสะท้อนหลักของกล้องโทรทรรศน์อวกาศเจมส์ เวบบ์ ซึ่งประกอบไปด้วยกระจกเบริลเลียมเคลือบทองทรงหกเหลี่ยม 18 ส่วน ซึ่งประกอบกันเพื่อสร้างกระจกเส้นผ่านศูนย์กลาง 6.5 m — ใหญ่กว่ากระจกสะท้อนหลักของกล้องโทรทรรศน์อวกาศฮับเบิลขนาด 2.4 m เป็นอย่างมาก กล้องโทรทรรศน์อวกาศเจมส์ เวบบ์จะสังเกตการณ์ในช่วงคลื่นแสงที่มองเห็นได้ไปจนถึงคลื่นอินฟราเรดกลาง (0.6 to 28.3 μm) ซึ่งต่างจากฮับเบิลซึ่งสังเกตการณ์ตั้งแต่คลื่นใกล้อัลตราไวโอเลต คลื่นแสงที่มองเห็นได้ และคลื่นใกล้อินฟราเรด (0.1 to 1 μm) การที่เจมส์ เวบบ์สังเกตการณ์ในคลื่นที่ต่ำกว่าจะทำให้มันสามารถเห็นวัตถุที่เลื่อนไปทางแดงอย่างมากซึ่งมีเก่าและไกลเกินกว่าที่ฮับเบิลจะมองเห็นได้ ตัวกล้องโทรทรรศน์จะต้องถูกรักษาไว้ในสภาพเย็นจัดเพื่อที่จะสามารถสังเกตการณ์เคลื่อนอินฟราเรดได้ด้วยไม่มีการรบกวน มันจึงจะถูกปล่อยไปยังบริเวณจุดลากร็องฌ์ที่ 2 ระหว่างดาวโลก-ดวงอาทิตย์ ประมาณ 1.5 e6km จากโลก (0.01 au – 3.9 เท่าระยะทางจากโลกสู่ดวงจันทร์). ฉากกันแสงอาทิตย์ขนาดใหญ่ผลิตด้วยซิลิคอน และแคปตอนเคลือบอะลูมิเนียมจะช่วยรักษาอุณหภูมิของกระจกรับแสงและเครื่องมือวัดให้ต่ำกว่า 50 K.
ศูนย์การบินอวกาศก็อดดาร์ดของนาซาเป็นผู้จัดการการพัฒนากล้องโทรทรรศน์อวกาศ และสถาบันวิทยาศาสตร์กล้องโทรทรรศน์อวกาศจะเป็นผู้ดำเนินการหลังจากการปล่อย ผู้รับเหมาหลักคือนอร์ทธรอป กรัมแมน ตัวกล้องโทรทรรศน์ถูกตั้งชื่อตามเจมส์ อี. เวบบ์ ซึ่งเป็นผู้บริหารองค์การนาซาตั้งแต่ปี 1961 ถึง 1968 และเป็นบุคคลสำคัญในโครงการอะพอลโล
การพัฒนาเริ่มต้นขึ้นในปี 1996 สำหรับการปล่อยที่แรกเริ่มวางแผนไว้ในปี 2007 และใช้งบประมาณ 500 ล้านดอลลาร์สหรัฐ โครงการนี้เกิดการล่าช้าและค่าใช้จ่ายสูงกว่างบประมาณอยู่หลายครั้ง เช่น การออกแบบใหม่ในปี 2005 ฉากกันแสงอาทิตย์ขาดระหว่างการทดสอบการกาง คำแนะนำจากคณะกรรมการตรวจสอบอิสระ การระบาดทั่วของโควิด-19  ปัญหากับจรวดอารีอาน 5 ปัญหากับตัวกล้องโทรทรรศน์เอง และปัญหาการสื่อสารระหว่างกล้องโทรทัศน์และจรวด ความกังวลในกลุ่มนักวิทยาศาสตร์และวิศวกรที่เกี่ยวข้องเกี่ยวกับการปล่อยและการกางตัวของกล้องโทรทรรศน์ได้ถูกอธิบายเป็นอย่างดี
การก่อสร้างเสร็จสิ้นช่วงปลายปี 2016 หลังจากนั้นจึงเริ่มช่วงการทดสอบอย่างครอบคลุม กล้องโทรทรรศน์อวกาศเจมส์ เว็บบ์ถูกปล่อย ณ เวลา 12:20 UTC ในวันที่ 25 ธันวาคม 2021 ด้วยจรวดอารีอาน 5 จาก กูรู, เฟรนช์เกียนา บริเวณหาดทางตะวันออกเฉียงเหนือของทวีปอเมริกาใต้
ความสามารถ
กล้องโทรทรรศน์อวกาศเจมส์ เวบบ์มีมวลเพียงครึ่งหนึ่งของกล้องโทรทรรศน์อวกาศฮับเบิล แต่กระจกสะท้อนหลักของมันซึ่งประกอบไปด้วยกระจกเบริลเลียมเคลือบทองทรงหกเหลี่ยม 18 ชิ้น จะมีเส้นผ่านศูนย์กลางรวม 6.5 m และมีพื้นที่รับแสง 25.4 m2 มากกว่าพื้นที่ของกล้องฮับเบิลถึงหกเท่า
กล้องโทรทรรศน์อวกาศเจมส์ เวบบ์นั้นถูกออกแบบมาเพื่อใช้ศึกษาดาราศาสตร์อินฟราเรด แต่ก็ยังสามารถมองเห็นแสงสีส้มและแดง รวมถึงคลื่นอินฟราเรดช่วงกลาง ขึ้นอยู่กับเครื่องมือที่ใช้ศึกษา การที่การออกแบบเน้นสำหรับการใช้ในคลื่นใกล้อินฟราเรดถึงอินฟราเรดช่วงกลางด้วยสามเหตุผลคือ
กล้องโทรทรรศน์ภาคพื้นดินจะต้องสังเกตการณ์ผ่านชั้นบรรยากาศของโลก ถึงบดบังคลื่นอินฟราเรดหลายช่วง และแม้ในช่วงคลื่นที่ชั้นบรรยากาศไม่บดบัง สารเคมีเป้าหมายหลายชนิดเช่น น้ำ คาร์บอนไดออกไซด์ และมีเทน ก็มีอยู่แล้วในบรรยากาศของโลก ทำให้การวิเคราะห์ผลลับซับซ้อนขึ้นไปมาก กล้องโทรทรรศน์อวกาศที่มีอยู่ในปัจจุบันเช่น ฮับเบิล ก็ไม่สามารถศึกษาคลื่นช่วงนี้ได้ เนื่องจากกระจกของมันถูกรักษาไว้ในอุณหภูมิที่ต่ำไม่พอ (กระจกสะท้อนหลักของฮับเบิลถูกรักษาไว้ที่อุณหภูมิประมาณ 15 C) ตัวกล้องโทรทรรศน์เองจึงเปล่งคลื่นอินฟราเรดอย่างรุนแรง
กล้องโทรทรรศน์อวกาศเจมส์ เวบบ์จะทำงานใกล้จุดลากร็องฌ์ที่ 2 ระหว่างโลก-ดวงอาทิตย์ ประมาณ 1500000 km ห่างจากวงโคจรของโลก เปรียบเทียบกับวงโคจรของฮับเบิลซึ่งอยู่ 550 km เหนือพื้นโลก และดวงจันทร์โคจรอยู่ห่างจากโลกประมาณ 400000 km จากโลก ด้วยระยะทางที่ห่างไกลเท่านี้จะทำให้การซ่อมหลังการปล่อยหรือต่อเติมยกระดับส่วนเครื่องของเจมส์ เวบบ์ แทบจะเป็นไปไม่ได้ ตัวยานอวกาศจึงจะสามารถเข้าถึงได้เฉพาะในช่วงการสร้างและออกแบบเท่านั้น วัตถุที่อยู่ใกล้จุดลากร็องฌ์นี้สามารถโคจรรอบดวงอาทิตย์ไปพร้อมกับโลก ทำให้ตัวกล้องโทรทรรศน์มีระยะห่างคงที่โดยประมาณ เจมส์ เวบบ์จะหันฉากกันแสงอาทิตย์และบัสเข้าสู่โลกและดวงอาทิตย์เพื่อสะท้อนแสงและความร้อนที่แผ่จากโลกและดวงอาทิตย์ และรักษาการสื่อสาร การเรียงตัวแนวนี้จะรักษาอุณหภูมิของยานอวกาศในอยู่ต่ำกว่า 50 K ซึ่งจำเป็นจำหรับการสังเกตการณ์คลื่นอินฟราเรด
พรรครวมไทยสร้างชาติ
พรรครวมไทยสร้างชาติ (United Thai Nation Party; อักษรย่อ: รทสช. ) เป็นพรรคการเมืองไทยที่จดทะเบียนใน พ.ศ. 2564 โดยมีพีระพันธุ์ สาลีรัฐวิภาค เป็นหัวหน้าพรรค และเอกนัฏ พร้อมพันธุ์ เป็นเลขาธิการพรรค
ช่วงก่อตั้งพรรค
ต่อมา พรรครวมไทยสร้างชาติได้จัดการประชุมใหญ่วิสามัญที่สโมสรราชพฤกษ์ เมื่อวันพุธที่ 3 สิงหาคม พ.ศ. 2565 เพื่อเปลี่ยนแปลงข้อบังคับ ตราสัญลักษณ์ ที่ตั้งสำนักงานใหญ่ (มาอยู่ที่ 35/3 ซอยอารีย์ 5 แขวงพญาไท เขตพญาไท กรุงเทพมหานคร) และเลือกตั้งคณะกรรมการบริหารของพรรคชุดใหม่จำนวน 9 คน ประกอบด้วยพีระพันธุ์ สาลีรัฐวิภาค เป็นหัวหน้าพรรค, เอกนัฏ พร้อมพันธุ์ เป็นเลขาธิการพรรค, ปรากรมศักดิ์ ชุณหะวัณ เหรัญญิกพรรค, เกรียงยศ สุดลาภา นายทะเบียนสมาชิกพรรค และกรรมการบริหารอื่น ประกอบด้วย ดวงฤทธิ์ เบ็ญจาธิกุล ชัยรุ่งเรือง, วิทยา แก้วภราดัย, ชื่นชอบ คงอุดม, วิสุทธิ์ ธรรมเพชร และเกชา ศักดิ์สมบูรณ์ โดยพีระพันธุ์ได้กล่าวปราศรัยในการประชุมใหญ่เกี่ยวกับทิศทางการทำงานของพรรคซึ่งเป็นการรวมตัวของผู้มีอุดมการณ์ที่จะทำงานเพื่อบ้านเมืองแบบเดียวกัน และชูวิสัยทัศน์ที่จะปรับปรุงแก้ไขกฎหมายเพื่อลดความเหลื่อมล้ำและสร้างโอกาสที่เท่าเทียมกันในสังคม
การตัดสินใจเข้าร่วมพรรคของประยุทธ์และกลุ่ม
ในช่วงปลายปี พ.ศ. 2565 เกิดความขัดแย้งระหว่างพลเอก ประยุทธ์ จันทร์โอชา นายกรัฐมนตรีในขณะนั้น ซึ่งขณะนั้นได้รับการเสนอชื่อโดยพรรคพลังประชารัฐ กับพลเอก ประวิตร วงษ์สุวรรณ หัวหน้าพรรคพลังประชารัฐ จนกระทั่งพรรคพลังประชารัฐเสนอชื่อพลเอกประวิตรเป็นนายกรัฐมนตรีในการเลือกตั้งที่จะมีขึ้นในปี พ.ศ. 2566 ในวันที่ 23 ธันวาคม พ.ศ. 2565 พลเอกประยุทธ์จึงกล่าวกับสื่อมวลชนว่าได้ตัดสินใจสมัครเป็นสมาชิกพรรครวมไทยสร้างชาติ และพร้อมที่จะรับการเสนอชื่อจากสมาชิกพรรคดังกล่าวเป็นนายกรัฐมนตรีอีกสมัย ในการเลือกตั้งครั้งเดียวกัน ต่อมา เสกสกล อัตถาวงศ์ หัวหน้าพรรคเทิดไท ได้ตัดสินใจลาออกจากสมาชิกพรรค และกลับมาร่วมงานกับพรรครวมไทยสร้างชาติ
พรรครวมไทยสร้างชาติได้จัดการประชุมใหญ่วิสามัญในชื่อ "รวมใจ รวมไทยสร้างชาติ" ในวันที่ 9 มกราคม พ.ศ. 2566 ณ โถงนิทรรศการ 1 และ 2 ชั้น G ภายในศูนย์การประชุมแห่งชาติสิริกิติ์ ซึ่งเป็นสถานที่ที่พลเอกประยุทธ์และรัฐบาลเคยใช้จัดการประชุมเอเปค 2022 จนประสบความสำเร็จมาก่อนหน้านี้   โดยส่วนหนึ่งได้มีนักการเมืองที่เคยสังกัดพรรคการเมืองต่าง ๆ เช่น พรรคพลังประชารัฐ, พรรคประชาธิปัตย์, พรรคพลังท้องถิ่นไท เป็นต้น เข้ามาร่วมเป็นสมาชิกพรรครวมไทยสร้างชาติด้วย ทั้งนี้ ในงานดังกล่าว พลเอกประยุทธ์ได้สมัครเป็นสมาชิกตลอดชีพของพรรค และได้กล่าววิสัยทัศน์ต่อหน้าสมาชิกพร้อมด้วยผู้สนับสนุนพรรค เขากล่าวถึงนโยบายของพรรค ได้แก่ การปรับปรุงกฎหมาย ลดค่าครองชีพของประชาชน และเสริมสร้างความสามัคคีภายในชาติ